אסי עזר

אסי עזר (נולד ב-10 ביוני 1979) הוא מנחה טלוויזיה, שדרן רדיו, שחקן ותסריטאי ישראלי. עזר נולד בחולון לאם ממוצא בוכרי, ולאב ממוצא תימני. למד בתיכון אילון בחולון במגמת קולנוע. שירת בצה"ל בבסיס הדרכה של המשטרה הצבאית והשתחרר ב-2001 בדרגת סמל ראשון. עזר כתב שירים וסיפורים באתר "במה חדשה" ובראשית דרכו בתקשורת, הנחה בתוכנית האינטרנט "KIK", אם כי, שידורה הסתיים בתום חצי שנה בלבד. בשנת 2004 השתתף בתחרות בחירת מנחה שותף בתוכנית "אקזיט", ובאפריל נבחר על ידי צופי התוכנית להצטרף אל המנחים לאחר פרישתו של מיכאל הנגבי. בסיומה של העונה השלישית של "אקזיט", פרש מהתוכנית יחד עם שירי מימון ומלי לוי. בשנת 2006 השתתף בתוכנית המציאות "The Show" בערוץ 10, אשר נכשלה והורדה לאחר שתי תוכניות. באותה שנה החל לשמש ככתב שטח בתוכנית הערב בכבלים "ערב טוב עם גיא פינס" והגיש במקביל את התוכנית "האלופה חדר הלבשה" (עונה שנייה), אשר ליוותה את הטלנובלה "האלופה". בהמשך הגיש את תוכנית הסאטירה "מלכוד 24" בערוץ 24. לאחר שבערוץ הוחלט להוריד את התוכנית, היא עברה באביב 2008 לערוץ ביפ בשינויים קלים. בביפ התוכנית נקראה "דבר עם הסוכן שלי" והיא שודרה בערוץ במשך עונה אחת (18 תוכניות), אך הוחלט להורידה בעקבות נתוני צפייה נמוכים. באוגוסט 2010 החל להגיש את תוכנית התרבות הלילית "בואו נדבר על זה" בערוץ 2. בסתיו 2011 החל להנחות את תוכנית השידוכים הדוקומנטרית "שלוש" בערוץ 2. בהמשך חתם עזר על חוזה טאלנט בזכיינית "שידורי קשת", והנחה מספר שידורים. בין השנים 2008–2015 הנחה את תוכנית הריאליטי "האח הגדול" לצדו של ארז טל. ב-2015 פרש עזר מהתוכנית לטובת הנחיית "הכוכב הבא" ששודרה בסמיכות. בחודש דצמבר 2008 העלתה "רשת" את השעשועון "תשיר את זה" בהנחייתו, אשר צולם בטרם נחתם חוזה הטאלנט עם "שידורי קשת". בחודש יוני 2009 שב לערוץ 24 והנחה את התוכנית "מה ש'תה שומע" (אשר שבה לעונה נוספת במאי 2013). החל משנת 2011, עזר הוא הפרזנטור של קניון דן דיזיין סנטר. בהמשך צירף אליו את ידידתו רותם סלע לקמפיין. מתחילת ספטמבר 2013 מנחה עזר את התוכנית "הכוכב הבא לאירוויזיון" לצד אסתי גינזבורג בעונה הראשונה, ולצד רותם סלע החל מהעונה השנייה. החל מיוני 2017 מנחים השניים יחד גם את ריאליטי הריקודים של קשת, "רק רוצים לרקוד". מיולי 2018 הם מנחים יחדיו גם את התוכנית "נינג'ה ישראל" בקשת 12, כאשר נוספים אליהם ניב רסקין ורותם ישראל כשדרנים. עזר הנחה עם לוסי איוב, בר רפאלי וארז טל את אירוויזיון 2019. באפריל 2020 הוא ורותם סלע הנחו יחדיו גם את הגרסה המחודשת של השעשועון "לא נפסיק לשיר" לרגל מגפת הקורונה. במאי 2020 השתתף בפרק של סדרת רשת של כאן דיגיטל בשם "המהפכה הגאה שלי", המבוסס על ראיון שהעניק לגל אוחובסקי עבור סדרת הדוקו של כאן 11 "המהפכה הגאה" אותה כתבו וביימו אוחובסקי ולירן עצמור. בינואר 2022 פורסם בוואלה כי השחקן יהודה נהרי טוען כי עזר הטריד אותו מינית לפני עשור, כשבחן אפשרות ללהקו לסדרת הטלוויזיה "להיות איתה". טענותיו של נהרי הוכחשו על ידי עזר, ותלונתו במשטרה נסגרה ללא חקירה. עזר כתב ויצר את הסדרה "להיות איתה", בכיכובם של אביב אלוש ורותם סלע. הסדרה שודרה לראשונה בנובמבר 2013 בשידורי "קשת". הסדרה מבוססת על חיי הנעורים של עזר בעיר חולון. בהקרנת הבכורה אמר "גדלתי בחולון לאבא אופה ואמא שיש לה מינימרקט. מי חלם בכלל שאני אעמוד פה עם סדרה שכתבתי, זה מטורף בעיני. נראה שאם אתה מאמין מספיק ורוצה מספיק זה קורה". בעקבות הצלחת הסדרה באוקטובר 2015 נמכרה לארצות שונות ביניהן הולנד ורוסיה שכל אחת מהן העלתה גרסה מקומית לסדרה. בינואר 2014, "קשת" אישרה הפקת עונה שנייה לסדרה, ששידורה החל בחודש מאי 2017. עזר יצר וכתב את סדרת הנוער "מתוקים" בה הוא משחק בתפקיד משנה בתור ארז כרמי, עובד סוציאלי מלשכת הרווחה. במקור, בכורת העונה הראשונה של הסדרה הייתה אמורה להיות משודרת באוקטובר 2023, אך עקב פרוץ מלחמת חרבות ברזל, הבכורה נדחתה ל-29 בינואר 2024. החל מסוף שנת 2013 מגיש אסי עזר את תוכנית הבוקר של רדיו תל אביב, לצד דפנה לוסטיג והחל מ-2015 לצד רותם סלע. במהלך השידורים הוגשו נגדו תביעות, הדוגמנית נטלי דדון הגישה נגדו תביעה בטענה כי פגע בשמה הטוב, הרשות השנייה לטלוויזיה ולרדיו פתחה בהליכים נגד תחנת הרדיו, לאחר שעזר השמיע הקלטות של גניחות, משכנתו שקיימה יחסי מין. באפריל 2005 יצא מהארון כהומוסקסואל בריאיון למגזין "ידיעות אחרונות". מאז, הפך לפעיל מרכזי למען שוויון זכויות לקהילה הלהט"בית בישראל. באוקטובר 2009 הכתיר המגזין האמריקאי "אאוט", מגזין התרבות לקהילה ההומו-לסבית הנחשב והנפוץ בעולם, את אסי עזר כאחד ממאה הלהט"בים המשפיעים ביותר בעולם לשנת 2009 בשל העובדה כי תרומתו מכרעת כהומו מוצהר המגיש תוכנית מרכזית בפריים טיים של ערוץ שידור מרכזי בישראל. בשנת 2010 הגיש בערוץ 2 את הסרט הדוקומנטרי הקצר "אמא, אבא, יש לי משהו לספר לכם", המספר את סיפורו האישי ביציאה מהארון. ב-2011 החל עזר במסע הסברה לקידום הקהילה ההומו-לסבית הישראלית בארצות הברית מטעם ארגון "הלל" העולמי. במסע מעביר עזר הרצאות על סרטו "אמא, אבא, יש לי משהו לספר לכם" ועל הקהילה הלהט"בית בישראל בקמפוסים שונים ברחבי ארצות הברית. ב-25 ביוני 2020 נבחר כדמות להט"בית משפיעה בטקס פרסי הנוער הגאה "איגי LOVE", בו זכה גם בתואר "המנחה האהוב" יחד עם רותם סלע. ביוני 2016 נישא עזר בברצלונה לאדריכל הספרדי אלברט אסקולה-בנט. באוקטובר אותה שנה שודר סרט תיעודי שיצר עזר בשם "הוא גם האלוהים שלי", המספר את סיפור נישואיו עם בן זוגו ומביא את רגשותיו הדתיים בהקשר זה. באוקטובר 2021 פרסם עזר בחשבון האינסטגרם שלו כי הוא ואלברט בתהליכי פונדקאות. במרץ 2022 נולדה בתם. באפריל 2024 נולד בנם. הם מתגוררים בתל אביב-יפו. מדיה וקבצים בנושא אסי עזר בוויקישיתוף אסי עזר, ברשת החברתית פייסבוק אסי עזר, ברשת החברתית אקס (טוויטר) אסי עזר, ברשת החברתית אינסטגרם אסי עזר, ברשת החברתית טיקטוק אסי עזר, במיזם "אישים" לתיעוד היצירה הישראלית אסי עזר, במסד הנתונים הקולנועיים IMDb (באנגלית) אסי עזר, באתר "אידיבי", מאגר הידע העברי לקולנוע ישראלי ועולמי יונתן אסטרקין, אסי עזר נופל לפריים טיים, באתר nrg‏, 3 בספטמבר 2008 הדס בשן, בעל הבית, באתר ynet, 10 בדצמבר 2008 גבי בר-חיים, אישור מההורים: ריאיון עם אסי עזר, באתר nrg‏, 2 ביולי 2010 עינב שיף‏, "יש לו הרבה מה להפסיד": על אסי עזר, מנחה "האח הגדול", באתר וואלה, 22 בנובמבר 2010 גילי איזיקוביץ, המציאות מחייכת לאסי עזר, באתר הארץ, 12 באוקטובר 2011 "אמא, אבא, יש לי משהו לספר לכם" — סרטו של אסי עזר, 2010 לצפייה ישירה באתר mako קובי מידן, ‏"אנשים בלילה" עם אסי עזר, באתר iCast‏, 29 בינואר 2014 אורית נבון, ‏"הדרייב שלי זה להוכיח לאנשים שעשו לי רע – איפה הם ואיפה אני", באתר ‏מאקו‏, 19 באוגוסט 2015 זוהר ישראל, ‏"שנים עבדתי בליצור מצג שווא שאני מקסים", באתר ‏מאקו‏, 3 בדצמבר 2015 ערן סויסה, "יש משהו באישיות שלי שמצטייר כזחוח, שחצן ומתנשא, אבל אני מקבל אהבה מטורפת מהציבור", באתר ישראל היום, 21 בינואר 2016 ערן סויסה, "אני מאוד רוצה להנחות את האירוויזיון עם רותם, אבל יותר מדי אנשים לא רוצים שנעשה את זה", באתר ישראל היום, 7 ביוני 2018 רוית הכט, אסי עזר: "הנטייה המינית שלי תמיד תהיה דבר שיחטוף בטוקבקים", באתר הארץ, 15 ביוני 2021 אפרת וכטל, ‏"רותם עושה אותי אדם יותר טוב. היא ובעלי", באתר ‏מאקו‏, 8 בפברואר 2023 אלברט אסקולה, ‏כשהחתן שלך הוא אדריכל: שיפוץ לדירה של משפחת עזר, באתר ‏מאקו‏, 14 ביוני 2018 עוזב את הבית: אסי עזר פורש מ"האח הגדול", באתר ‏מאקו‏, 6 באוקטובר 2015 רן בוקר, "האח הגדול" או "הכוכב הבא": אסי עזר יאלץ לעזוב אחת מהן, באתר ynet, 26 ביולי 2015 מור לוי ויונתן ריגר, ‏4 ינחו את אירוויזיון 2019 בתל אביב, באתר ‏מאקו‏, 25 בינואר 2019 שגיא בן נון‏, "פתאום אסי עזר שלף את האיבר. 'זה לא מגרה אותך?', הוא שאל. 'תנסה, מה אכפת לך'", באתר וואלה, 5 בינואר 2022 למרות התלונה של נהרי: עזר כלל לא זומן לחקירה במשטרה, באתר כאן 11 זוהר ישראל, ‏אסי עזר: "זה הערב הכי חשוב בחיים שלי", באתר ‏מאקו‏, 3 באוקטובר 2013 אלכסנדר כץ, אחרי הולנד, עכשיו גם רוסיה: 'להיות איתה' נמכרה ל-CTC, ויש גם חדשות מסין, באתר אייס, 7 באוקטובר 2015 אסי עזר משנה כיוון: "בגיל 43 עושה זאת בפעם הראשונה", באתר אייס, 1 באפריל 2022 נטלי דדון תובעת את אסי עזר ודפנה לוסטיג, באתר וואלה, 8 בספטמבר 2014 לי-אור אברבך, ‏אסי עזר השמיע גניחות סקס בשידור; רדיו ת"א: הוא הקורבן, באתר גלובס, 2 בספטמבר 2014 אסי עזר יוצא מהארון, באתר ynet, 31 במרץ 2005 אסי עזר, מנחה "אקזיט", יוצא מהארון, סיקור באתר GoGay אסי עזר נבחר לאחד מ-100 ההומואים המשפיעים בעולם, באתר ‏מאקו‏, 7 באוקטובר 2009 גילי איזיקוביץ, אסי עזר יוביל קמפיין של משרד החוץ על חייהם של הומוסקסואלים בישראל, באתר הארץ, 25 באוקטובר 2011. המסע של אסי עזר - ראיון, באתר ההסתדרות הציונית העולמית Mako גאווה, ‏אתם בחרתם: אלו הזוכים בטקס פרסי איגי LOVE הראשון, באתר ‏מאקו‏, 26 ביוני 2020 שי ארזואן‏, קול חתן וקול חתן: אסי עזר ואלברט אסקולה מתחתנים, באתר וואלה, 11 ביוני 2016 אסי עזר על הקשר שלו לדת היהודית - הוא גם האלוהים שלי, באתר ‏מאקו‏, 6 באוקטובר 2016 היא הגיעה: אסי עזר ואלברט אסקולה הפכו להורים, באתר וואלה, 16 במרץ 2022 גיא ליברמן, ‏מחיר של נינג'ה: כמה עלתה הדירה החדשה של אסי עזר?, באתר ‏מאקו‏, 31 באוקטובר 2019